Na temelju članka 30. Statuta Općine Novo Virje (''Službeni glasnik Koprivničko-križevačke županije'' broj 4/21), Općinsko vijeće Općine Novo Virje na 2. sjednici održanoj 15. srpnja 2025. godine donijelo je

ODLUKU

o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2025./2026.


Članak 1.
Ovom Odlukom propisuju se uvjeti i način refundacije (povrata sredstava) za nabavu radnih bilježnica i drugog obrazovnog materijala, te školskog pribora učenicima osnovnih škola s prebivalištem na području Općine Novo Virje u školskoj godini 2025./2026.

Članak 2.
Općina Novo Virje će u školskoj godini 2025/2026. za učenike osnovnih škola s prebivalištem na području Općine Novo Virje refundirati nabavu radnih bilježnica i drugog obrazovnog materijala, te školskog pribora u iznosu do 55,00 eura po učeniku.
Pod drugim obrazovnim materijalom podrazumijevaju se: vježbenice, slovarica, zbirke zadataka, ispiti znanja, nastavni listići, radni listići, priručnici, ilustrirane knjige, geografska karta, radni materijal za tehničku kulturu, geografski atlas i slično.

Članak 3.
Pravo na refundaciju (povrat sredstava) ostvaruje se podnošenjem Zahtjeva koji se može preuzeti u Općini Novo Virje, Trg Vladimira Jagarinca 5 ili s internetske stranice Općine Novo Virje www.novo-virje.hr uz koji se mora obvezno priložiti sljedeća dokumentacija:

· Dokaz o prebivalištu učenika (potvrda o prebivalištu ili kopija važeće osobne iskaznice ili rodni list)
· Preslika kartice tekućeg računa podnositelja zahtjeva
· Račun za kupljene radne bilježnice, drugog obrazovnog materijala i školskog pribora.
 

Članak 4. 
Podnosiocu zahtjeva za refundaciju (povrat sredstava) koji ima dugovanja prema Proračunu neće se odobriti povrat.

Članak 5.
Zahtjevi iz članka 3. ove Odluke zaprimati će se u Općini Novo Virje, Trg Vladimira Jagarinca 5, Novo Virje do 30. rujna 2025. godine. 

Općina Novo Virje zadržava pravo provjere dostavljenih podataka, te provjere i utvrđivanja činjeničnog stanja iz članka 3. ove Odluke. 





Članak 6.
Zaključak o isplati odobrenog iznosa refundacije (povrata sredstava) donosi općinski načelnik Općine Novo Virje na temelju kojega će se izvršiti isplata do 17. listopada 2025. godine.

Odobreni iznos doznačiti će se na tekući račun podnositelja.

Članak 7.
Za daljnju provedbu ove Odluke zadužuje se Jedinstveni upravni odjel Općine Novo Virje.

Članak 8.
Ova Odluka stupa na snagu prvi dan od dana objave na oglasnoj ploči Općine Novo Virje, a objaviti će se i  na web stranici  Općine Novo Virje www.novo-virje.hr.

